2016. április 22-én az EBU törölte a tagjai közül a romániai TVR-t, így nem vehettek részt a versenyen - bár ekkorra már kiválasztották indulójukat, Ovidiu Anton Moment of Silence című dalát. A kizárás oka az volt, hogy a romániai közszolgálati televízió 2007 óta adósságokat halmozott fel, összesen 16 millió svájci frank értékben, amelyet többszöri felszólítás és határidő-kitolás után sem fizettek ki. A tagság elvesztésének további következménye, hogy a TVR nem közvetíthette az Eurovíziós Dalfesztivált sem. 2017-re azonban rendeződött a helyzet, és Románia visszatérhetett a versenybe. Ekkor Ilinca és Alex Florea képviselték az országot "Yodel It!" című dalukkal, mellyel a hetedik helyen végeztek a döntőben. 2018-ban először nem sikerült továbbjutniuk – ekkor tizenegyedikek helyezettek lettek az elődöntőben. 2019-ben ismét kiestek az elődöntőben, ahol a legrosszabb eredményüket szerezték meg.